text: Jungle af regler for huse ud til vandet
  14 februar 2014 kl. 15.22
  Hvis du har et hus tæt på en strand, kan du rammes af vidt forskellige regler.
  I går fortalte TV SYD om Jørgen Hansen, som har haft en trappe ned til stranden i 30 år. Den ligger på Hansens grund ved Hajstrup Strand - men en person klagede. Og Naturstyrelsen kræver den nu fjernet. Hvis ikke den er væk på mandag, bliver det en politisag.
  I dag fortæller TV SYD, at der i det hele taget er meget, man ikke må, når man bor tæt på stranden.
  Man må f.eks. ikke plante en busk på sin grund, uden at Naturstyrelsen giver lov.
  Man må ikke opsætte et hegn på sin grund, uden at Naturstyrelsen giver lov.
  Man må ikke lave en bunke haveaffald på sin grund, uden at Naturstyrelsen giver lov.
  Man må ikke ændre bygninger, uden at Naturstyrelsen giver lov.
  Man må ikke ændre terrænet, uden at Naturstyrelsen giver lov.
  Og meget mere.
  Hør hvad formanden for Udvalg for Landdistrikter og Øer Hans Chr. Schmidt fra Venstre siger til det i aften i TV SYD kl. 19.30.
  